OpenLLM-France/wikimedia huggingface dataset:
# Ariznabarra

Ariznabarra és un barri de la ciutat de Vitòria (Àlaba). Té una població de 8.533 habitants (2008). Es troba al sud-oest de la ciutat.

## Situació

Forma un triangle amb base en la via del tren, que li separa del barri de San Martín al nord. Al sud se situa el barri i poble d'Armentia i de Mendizorrotza, que també la limita per l'est. Per l'oest l'envolta el nou barri de Zabalgana

## Història

Ariznabarra va sorgir, com altres barris de Vitòria, en la dècada de 1960, on l'arribada de centenars de treballadors de la resta d'Espanya a treballar a Vitòria, van fer créixer exponencialment la ciutat i construir nous barris, com Zaramaga o Arana, construïts sobre la base de les idees del desenvolupisme dels anys 60, on imperava més construir de forma ràpida sense tenir molt en compte les raons estètiques. És per això que la part vella del barri, amb edificis de 4 i 5 altures, és molt uniforme i els seus habitatges s'assemblen a les d'altres barris de Vitòria que ja s'han assenyalat.
La segona part de la seva expansió, es va donar en la dècada dels 80, i respon a una tipologia diferent. Són edificis més estètics, amb apartaments i habitatges de major grandària, sovint tancats en blocs de comunitats. També en això s'assembla a altres barris que es van aixecar en aquesta dècada com Santa Luzia.
Actualment és un barri residencial, que a causa de l'expansió de Vitòria per l'est, està deixant de ser perifèric.

## Transport

Les línies 1 i 2 d'Autobús Urbà toquen el barri, però amb prou feines s'hi endinsen.
| Nom | Destí Anada | Destí Tornada | Estacions al Barri |
| PERIFÉRICA | Zaramaga/CC Bulevar | Mendizorrotza | Castillo Fontecha/Castilla/Castillo Ocio/Etxezaharra |
| PERIFÉRICA | Mendizorrotza (circular) | Zaramaga/CC Bulevar (circular) | Castillo Fontecha/Etxezaharra/Castillo Ocio/Castilla |
| LAKUA-MARITURRI | Zabalgana Reina Sofía 10 | Lakua Donosti 25 | Castilla 36/Etxezaharra/80/120 Castilla 107/67/47/Prado |
| Salburúa-Zabalgana | Zabalgana (Barri de Mariturri) | Salburua | Castilla 36/Etxezaharra, Castillo Fontecha/Castilla/Ocio/Etxezaharra. Castillo Fontecha/Etxezaharra/Ocio/Castilla, Castilla 47/Prado |
# Belva Ann Bennett Lockwood

Belva Ann Lockwood o Belva Ann Bennett Lockwood, també coneguda amb el seu cognom de naixement, Belva Ann Bennett (Royalton, EUA, 24 d'octubre de 1830-Washington DC, 19 de maig de 1917), fou una política, mestra, feminista i advocada nord-americana.

## Biografia

Belva va ser la primera dona admesa per exercir de lletrada davant del Tribunal Suprem dels Estats Units la primavera de 1879 i el 1884 va ser candidata presidencial amb el National Equal Rights Party. En aquelles eleccions va aconseguir poc més de 4000 vots, que no son pocs tenint en compte que les dones encara no votaven.

## Referències

* ↑ «Belva Lockwood - New World Encyclopedia» (en anglès). [Consulta: 18 febrer 2018].
* ↑ «Belva Ann Lockwood | American lawyer» (en anglès). Encyclopedia Britannica.
* ↑ Tejera, Pilar. Reinas de la carretera : [pioneras del manillar y del volante] (en castellà). [Madrid]: Casiopea, D.L. 2018, p. 75. ISBN 978-84-948482-1-6.
# Luis Monzón Artiles

Luis Monzón Artiles (Las Palmas de Gran Canaria, 9 d'abril de 1966) és un pilot de ral·lis i gran turisme canari. Debuta l'any 1987 amb un Seat 127 en el Ral·li de Promoció Santa Brígida. El seu primer campionat va guanyar l'any 1990, quan amb un Ford Sierra Cosworth, es proclama guanyador del Campionat de Muntanya, títol que va revalidar el 1993 i 1994. L'any 1992, amb un Lancia Delta, es proclama subcampió d'Espanya de ral·lis d'asfalt.
L'any 2000 esdevé pilot oficial de l'equip Peugeot Sport Espanya pel Nacional d'Asfalt, guanyant el 2001 el Campionat d'Espanya de Ral·lis d'Asfalt amb un Peugeot 306 Maxi.
El 2003 debuta en el Campionat d'Espanya de Gran Turisme amb un Marcos LM 600 (750 hp), disputant les temporades 2004 i 2005 amb un Ferrari 360 Módena NGT.

## Palmarès

* 1990 Campió de Muntanya.
* 1992 Subcampió d'Espanya de Ral·lis d'asfalt.
* 1993 Campió de Muntanya.
* 1994 Campió Regional de Canàries de Ral·lis d'asfalt, dels Ral·lis Formula i del Campionat de Muntanya.
* 1998 Campió del Regional canari de Ral·lis d'asfalt.
* 1999 Subcampió d'Espanya de Ral·lis d'asfalt.
* 2001 Campió d'Espanya de Ral·lis d'asfalt.
* 2002 Campió del Regional canari de Ral·lis d'asfalt.

## Enllaços externs

* Luis Monzón Artiles - Lloc web oficial (castellà)
# Michael Redd

Michael Wesley Redd (24 d'agost de 1979, a Columbus, Ohio) és un jugador de bàsquet NBA que milita als Milwaukee Bucks. Mesura 2,03 metres i pesa 97 kg, la seva posició natural és la d'aler i duu en l'esquena el nombre 22.
Va ser triat el nombre 43 del draft de l'NBA de 2000 per Milwaukee Bucks procedent d'Ohio State, on juga actualment.
| any | PPP |
| 2001 | 2,2 |
| 2002 | 11,4 |
| 2003 | 15,1 |
| 2004 | 21,7 |
| 2005 | 23,0 |
| 2006 | 25,4 |
| 2007 | 27,8 |
| any | APP |
| 2001 | 0,2 |
| 2002 | 1,4 |
| 2003 | 1,4 |
| 2004 | 2,3 |
| 2005 | 2,3 |
| 2006 | 2,9 |
| 2007 | 2,2 |
| any | RPP |
| 2001 | 0,7 |
| 2002 | 3,3 |
| 2003 | 4,5 |
| 2004 | 5,0 |
| 2005 | 4,2 |
| 2006 | 4,3 |
| 2007 | 3,6 |

## Rècords en l'NBA

* 1 vegada All-Star Game (2004)
* 1 vegada triat per al Tercer Equip Ideal NBA (2004))

## Estadístiques en l'All-Star Game

* All-Star Game 2004: 15 min, 13 pts, 3 reb, 2 asi, 3 rob, 0 tap.

## Enllaços externs

* Fitxa a NBA.com
* Tot sobre Michael Redd en castellà Estadístiques, premis, trajectòria NBA, ...
# Punta Alta (Alins)

La Punta Alta és una muntanya de 2.340 metres que es troba al municipi d'Alins, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Patinatge de velocitat als Jocs Olímpics d'hivern de 1968

Als Jocs Olímpics d'Hivern de 1968 celebrats a la ciutat de Grenoble (França) es disputaren vuit proves de patinatge de velocitat sobre gel, quatre en categoria masculina i quatre més en categoria femenina. Les proves femenines es realitzaren entre els dies 9 de febrer i 12 de febrer i les masculines entre els dies 14 i 17 de febrer de 1968 a l'Anneau de Vitesse de la ciutat de Grenoble.
Hi participaren un total de 129 patinadors, entre ells 86 homes i 43 dones, de 19 comitès nacionals diferents.

## Resum de medalles
### Categoria masculina

| Prova | Or | Argent | Bronze |
| 500 m. detalls | Erhard Keller | Terry McDermott | No es concedí |
| 500 m. detalls | Erhard Keller | Magne Thomassen | No es concedí |
| 1.500 m. detalls | Kees Verkerk | Ivar Eriksen | No es concedí |
| 1.500 m. detalls | Kees Verkerk | Ard Schenk | No es concedí |
| 5.000 m. detalls | Fred Anton Maier | Kees Verkerk | Peter Nottet |
| 10.000 m. detalls | Johnny Höglin | Fred Anton Maier | Örjan Sandler |

### Categoria femenina

| Prova | Or | Argent | Bronze |
| 500 m. detalls | Liudmila Titova | Jenny Fish | No es concedí |
| 500 m. detalls | Liudmila Titova | Dianne Holum | No es concedí |
| 500 m. detalls | Liudmila Titova | Mary Meyers | No es concedí |
| 1.000 m. detalls | Carry Geijssen | Liudmila Titova | Dianne Holum |
| 1.500 m. detalls | Kaija Mustonen | Carry Geijssen | Stien Kaiser |
| 3.000 m. detalls | Ans Schut | Kaija Mustonen | Stien Kaiser |

## Medaller

| Posició | País | | | | Total |
| 1 | Països Baixos | 3 | 3 | 3 | 9 |
| 2 | Noruega | 1 | 3 | 0 | 4 |
| 3 | Finlàndia | 1 | 1 | 0 | 2 |
| 3 | Unió Soviètica | 1 | 1 | 0 | 2 |
| 5 | Suècia | 1 | 0 | 1 | 2 |
| 6 | RFA | 1 | 0 | 0 | 1 |
| 7 | Estats Units | 0 | 4 | 1 | 5 |
| Total | Total | 8 | 12 | 5 | 25 |

## Referències

* 1 2 «Olympedia – Speed Skating at the 1968 Winter Olympics». [Consulta: 25 desembre 2024].
# Donny Robinson

Donald "Donny" Robinson (Napa, Califòrnia, 17 de juny de 1983) és un ciclista estatunidenc especialitzat en BMX.
Va guanyar la medalla de bronze als Jocs Olímpics de 2008 per darrere del letó Māris Štrombergs i dels seu compatriota Mike Day. També ha guanyat dos Campionats del món.

## Palmarès

* 2001
** Campió del món júnior en BMX
** Campió del món júnior en BMX - Cruiser
* 2006
** Campió del món en BMX - Cruiser
** 1r a la Copa del món de BMX
* 2008
** Medalla de bronze als Jocs Olímpics de Pequín en BMX
** 1r a la Copa del món de BMX
* 2009
** Campió del món en BMX

## Enllaços externs

* Fitxa a sitiodeciclismo.net
* Fitxa a cyclebase.nl
# AO Sporting Atenes

L'Athlītikos Omilos Sporting (grec: Αθλητικός Όμιλος Σπόρτιγκ) és un club de bàsquet grec d'Atenes.
Es va fundar el 1936, després que un grup de grecs traslladessin a Atenes el club Sporting Istanbul fundat el 1924. L'Sporting va començar amb les seccions de bàsquet i voleibol i, posteriorment, van afegir altres esports com la boxa, la natació i el ping pong. Actualment l'AO Sporting només té la secció de bàsquet.
Te equips en categoria masculina i femenina, sent aquesta la que ha obtingut més èxits.

## Palmarès femení

* Lligues gregues
** Campiones (21): 1976, 1977, 1979, 1980, 1981, 1983, 1984, 1985, 1986, 1987, 1988, 1989, 1990, 1991, 1993, 1994, 1995, 1996, 1997, 1999, 2004
* Copes gregues
** Campiones (3): 1996, 1999, 2005

## Enllaços externs

* Pàgina web oficial
# Tuc Inferior de Saburó

El Tuc Inferior de Saburó és una muntanya de 2.848 metres que es troba al municipi d'Espot, a la comarca del Pallars Sobirà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Zones d'aus endèmiques

Zones d'aus endèmiques (ZAE) - Endemic Bird Area (EBA) en anglès, és un programa de BirdLife International per la identificació, de zones importants per a la conservació d'aus basades en l'hàbitat, donat que contenen els hàbitats d'espècies d'ocells d'abast restringit (vegeu més avall la definició), i que són, per tant, endèmiques. Una EBA es forma quan les distribucions de dues o més espècies d'abast restringit es superposen. Amb aquesta directriu, es van identificar 218 EBA quan Birdlife International va establir el seu projecte de biodiversitat el 1987. Una EBA secundària comprèn l'abast d'una sola espècie d'abast restringit, o una àrea que només és l'àrea de reproducció parcial d'una espècie d'abast restringit.
Les EBA contenen al voltant del 93% de les espècies d'ocells d'abast restringit del món, a més de donar suport a moltes espècies més esteses. La meitat de les espècies d'abast restringit estan amenaçades o gairebé amenaçades, i l'altra meitat són especialment vulnerables a la pèrdua o degradació dels seus hàbitats, donada la petita mida de les seves àrees de distribució. La majoria de les EBA també són importants per a la conservació d'altres animals i de les plantes. Tot i que cobreixen menys del 5% de la superfície terrestre del món, la seva riquesa biològica les converteix en zones d'alta prioritat per a la conservació dels ecosistemes. L'hàbitat natural de la majoria de les EBA són boscos, especialment boscos tropicals de les terres baixes i boscos de boira montans, que sovint inclouen illes o serralades i que varien en mida des d'uns pocs quilòmetres quadrats fins a més de 100.000 km $^2$. Al voltant del 77% de les EBA es troben als tròpics i subtròpics.

## Espècies d'ocells d'abast restringit

Una espècie d'ocell d'abast restringit és un terme encunyat per BirdLife International juntament amb la identificació de les zones d'aus endèmiques. Es defineix com una espècie d'ocell terrestre (és a dir, s'exclouen els ocells marins ) que s'estima que ha tingut un rang de reproducció de no pas més de 50.000 km$^2$ des de l'any 1800. Inclou els ocells que s'han extingit que compleixen el criteri de distribució. No inclou els ocells que, encara que actualment compleixin el criteri de distribució, històricament estaven més estesos (des del 1800).

## Vegeu també

* Àrees importants per a la conservació de les aus

## Referències

* ↑ «Endemic Bird Areas». BirdLife International. Arxivat de l'original el 2010-11-06. [Consulta: 31 gener 2012].
* ↑ Stattersfield, 1998, p. 24.
* ↑ «Endemic Bird Areas». BirdLife International. Arxivat de l'original el 2010-11-06. [Consulta: 31 gener 2012].
* ↑ Stattersfield et al., 1998, p. 20–22.

## Bibliografia

* Stattersfield, Alison J. Endemic Bird Areas of the World: Priorities for Biodiversity Conservation (en anglès). Cambridge, UK: BirdLife International, 1998. ISBN 978-0-946888-33-7.
# Arc de Trajà (Ancona)

L'arc de Trajà d'Ancona és un arc de triomf constitueix en l'actualitat un dels monuments més rellevants de la zona de les Marques romanes. Va ser erigit pel Senat i el poble romà en els anys 100 - 116 dC per obra de l'arquitecte sirià Apol·lodor de Damasc en marbre turc (provinent de les pedreres de l'illa de Màrmara) en honor de l'emperador que havia fet ampliar, a les seves pròpies expenses, el port de la ciutat millorant els embarcadors i les fortificacions. D'aquí va partir el mateix Trajà per a la victoriosa guerra contra els dacis, episodi narrat en baixos relleus de la Columna Trajana de Roma. Sobre l'àtic hi havia, segons la tradició, l'estàtua eqüestre de Trajà. A l'esquerra de Trajà les estàtues de Plotina, la seva esposa, a la dreta la de Ulpia Marciana, la seva germana. Les inscripcions, que encara avui es llegeixen, eren de bronze daurat i també els frisos i les estàtues de les que es van apropiar els sarraïns l'any 848.

## Enllaços externs

* Del lloc del municipi Arxivat 2009-10-06 a Wayback Machine.
# You Come From Far Away

You Come from Far Away és una pel·lícula documental coproducció d’Egipte, Líban, Espanya i Qatar dirigida per Amal Ramsis sobre el seu propi guió que es va estrenar el 6 de novembre de 2018 a Tunísia.

## Argument

La pel·lícula tracta sobre Najati Sidqi (1905-1979) i la seva família, incloent a tres filles d'una mare jueva que arran de la Guerra Civil Espanyola van créixer dispersades en tres països amb tres idiomes distints. Sidqi va ser un sindicalista comunista nascut a Palestina, escriptor i traductor que parlava amb fluïdesa castellà, rus i francès a més de la seva llengua materna, que durant la Guerra Civil Espanyola va estar a Espanya i va escriure sobre el conflicte en periòdics àrabs i espanyols.

## Exhibició i comentaris

El film va ser exhibit durant l'edició 21a del Festival Internacional de Documentals i Curtmetratges de Ismailía i va ser elogiat per directors i públic. També va participar de l'edició 12a de Documentarista, l'únic festival de Cinema documental independent de Turquia que es va realitzar a Istanbul amb el patrocini dels consolats de Dinamarca, Països Baixos, Suïssa, Suècia i República Txeca així com de l'organització European Endowment for Democracy, Institut Goethe i altres entitats entre el 15 i el 20 de juny de 2019.
Amal Ramses va dir que per a ella “no és una pel·lícula sobre història, sinó sobre el present a través del retrat d'algunes persones que van pagar un preu alt tractant de fer del món un millor lloc per a viure.“

## Premis
### Festival de Cinema de Cartago de 2018

* Guanyadora del Premi Tanit d'Argent a la Millor Pel·lícula Documental.

### Festival Internacional de Documentals i Curtmetratges d'Ismailia, 21a edició de 2019.

* Guanyadora del Premi al Millor Llargmetratge Documental atorgat per la Federació Africana.
* Guanyadora del Premi de la Federació Internacional de Crítics de Cinema

## Referències

* ↑ «You Come from Far Away». [Consulta: 12 octubre 2019].
* ↑ «You Come from Far Away». Arxivat de l'original el 12 de octubre de 2019. [Consulta: 12 octubre 2019].
* 1 2 3 «Amal Ramses’ documentary ‘You Come from Far Away’ sees high praise at Ismailia Film Festival», 16-04-2019. [Consulta: 12 octubre 2019].
* ↑ N. Buket Cengiz. «The Arab Comrades in the Spanish Civil War: Amal Ramsis on You Come from Far Away», 23-07-2019. [Consulta: 9 octubre 2019].
* ↑ Nadar, Maydaa. «Ismailia International Film Festival Concludes its Events», 20-04-2019. [Consulta: 12 octubre 2019].

## Enllaços externs

* Tràiler de la pel·lícula a YouTube
# Arma d'aire comprimit

Un arma d'aire comprimit, és una arma que utilitza la força de l'aire comprimit, en contraposició a les armes de foc, que es basen en reaccions químiques que produeixen una gran quantitat de gasos en cremar la pólvora.

## Funcionament

Solen consistir en un rifle o pistola, que té una cambra és sotmesa a una tensió mitjançant la compressió d'una molla que és mantinguda així pel mecanisme del gallet. En accionar el gallet, la molla és alliberada i acciona un pistó que comprimeix aire que passa al canó, on reposa el balí. Sota la força de l'aire comprimit pel pistó, el balí es veu obligat a travessar el canó a alta velocitat, per a, una vegada en l'aire, iniciar el seu vol lliure fins al blanc. Els models més econòmics i populars solen ser de tir únic, havent d'"amartellar" l'arma i posar manualment un balí nou a cada tret. Això es fa al bascular el canó cap avall, que, per mitjà d'una biela, comprimeix la molla i deixa a la vista la recambra del canó, on es posa el balí.
En altres models es fa servir una quantitat d'aire comprimit prèviament al tret, bé per una bomba integrada en l'arma i que cal accionar per a cada tret, o bé per una bomba manual, un compressor elèctric o una ampolla de submarinisme que acumulen aire per diversos trets en un dipòsit integrat en l'arma. També hi ha models que utilitzen cartutxos recarregables de Co2. Tots aquests models d'aire o gas precomprimit, en general, tenen una precisió més gran als models de moll i pistó, a causa del violent retrocés i vibracions que produeixen aquestes, sent aquests efectes nuls o gairebé nuls en les armes d'aire o gas precomprimit.

## Ús principal

En alguns països està permesa la caça amb armes d'aire comprimit, i no és el cas d'Espanya, on només està permès el tir esportiu a dianes.
Un ús esportiu de les armes d'aire comprimit seria la disciplina de field target en què es dispara a dianes abatibles que solen representar diverses espècies cinegètiques.
Podrien classificar-se com armes d'aire comprimit les rèpliques d'airsoft, ja que la impulsió del projectil sempre és per aire o gas.

## Calibres

Es reconeixen diversos calibres, sent a Espanya molt populars els calibres de 4,5 mm (0,177 polzades) i de 5,5 mm (22 polzades), el primer és l'oficial per competició, els quals normalment són de plom o aliatges d'aquest element. També hi ha els calibres 6,35 mm (0,25 polzades), 5,0 mm (20 polzades) i BB de 4,4 mm, consistent aquest últim en boles d'acer, opció molt utilitzada en pistoles per la seva facilitat per al funcionament semiautomàtic. En les rèpliques de airsoft el calibre gairebé universal és la pilota de 6 mm en PVC.

## Referències

* ↑ canana. c o m - El teu portal de la caça.
* ↑ Armes d'aire comprimit [Consulta: 3 desembre 2009]. Arxivat 8 de desembre 2009 a Wayback Machine.
* ↑ http://www.aceros-de-hispania.com/carabinas-gamo.htmError:+hi+ha+títol+o+url,+però+calen+tots+dos+paràmetres.«».+%5BConsulta:+3+desembre+2009%5D.
# ARJ

ARJ és una aplicació informàtica creada per Robert K. Jung per a comprimir arxius. També és l'extensió dels arxius creats pel mateix programari, sent possiblement l'acrònim de Archiver by Robert Jung. Actualment és un programari amb un ús molt limitat.
ARJ fou un dels dos formats d'arxius comprimits més utilitzats durant els anys 1990, juntament amb els arxius ZIP. Els arxius ZIP es creaven amb més rapidesa, però tenien una grandària una mica major que els comprimits en format ARJ. Algunes parts del format ARJ estaven cobertes per la patent USA 5140321.

## Enllaços externs

* ARJ Software Inc (anglés).
* Versió Open Source del compressor ARJ
# Turó de la Collada

El Turó de la Collada és una muntanya de 1.553,8 metres d'altitud del terme municipal de Rialb, a la comarca del Pallars Sobirà, dins de l'antic terme de Surp. És al nord-est del poble de Rodés i al nord-oest de les Bordes de la Botella, al nord de la Roca Cinglada. Deu el seu nom a la collada que forma a ran i al sud del seu cim per la qual passa el Camí de Rodés a les Bordes de la Botella.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Enllaços externs

* El Turó de la Collada en el seu entorn, a l'Institut Cartogràfic de Catalunya
# Àcid cianhídric

Àcid cianhídric és el nom de les dissolucions aquoses del cianur d’hidrogen HCN, les quals tenen propietats àcides. Se simbolitzen com HCN(aq).
En dissolució aquosa el cianur d'hidrogen reacciona amb l'aigua segons la teoria àcid-base de Brønsted-Lowry i s'estableix el següent equilibri amb formació de l'anió cianur CN$^–$ i el catió oxoni H$_3$O$^+$ característic de les dissolucions d'àcids:${\ce {HCN(aq) + H2O(l) <=> CN^{-}(aq) + H3O+(aq)}}$L'àcid cianhídric es comporta com un àcid molt feble i té un pK$_a$ = 9,21 (constant d'equilibri K$_a$ = 10$^{–9,21}$ = 6,17 × 10$^{–10}$).

## Referències

* ↑ «àcid cianhídric». Gran Enciclopèdia Catalana. Barcelona: Grup Enciclopèdia Catalana.
* ↑ Oroz Funes, J. Química. Madrid: SM, 1987. ISBN 843480798X.
* ↑ William M. Haynes. CRC handbook of chemistry and physics (en anglès). 93rd edition. Boca Raton, FL: CRC Press, 2016. ISBN 978-1-4398-8050-0.
# Archie Fire Lame Deer

Archie Fire Lame Deer o Tahca Ushte (Rosebud, Dakota del Sud, 1935-2001) va ser un xaman sioux minneconjou de Pine Ridge que va prendre el seu nom del seu avi minoconjou.
Fill de Silas Fire Wawi Yohiya, va tenir visions de medicina que l'induïren a reactivar la religió tradicional teton i el restabliment de la dansa del Sol, amb molts adeptes a Oglala i Rosebud. De jove lluità a la Guerra de Corea i fou actor a Hollywood. El 1992 escrigué Gifts of power: the life and teachings of a Lakota medicine man.

## Enllaços externs

* Biografia (anglès)
* Biografia (anglès)
* Fotografia Arxivat 2006-02-09 a Wayback Machine.
# Chaetomys subspinosus

Chaetomys subspinosus és una espècie de mamífer rosegador histricomorf de la família Erethizontidae pròpia de Sud-amèrica que només habita certes àrees del Brasil. És l'única espècie del gènere Chaetomys i de la subfamília Chaetomyinae.

## Referències

* ↑ «The IUCN Red List of Threatened Species» (en anglès). International Union for Conservation of Nature and Natural Resources. [Consulta: 26 abril 2009].
* ↑ Woods, C.A.; Kilpatrick, C.W.. «Infraorder Hystricognathi». A: Wilson, D. E. (ed.); Reeder, D. M. (ed.). Mammal Species of the World: A Taxonomic and Geographic Reference (en anglès). 3a. Johns Hopkins University Press, 2005, p. 1538–1600. ISBN 978-0-8018-8221-0. OCLC 62265494.